ai4bharat/Pralekha huggingface dataset:
குடியரசுத் தலைவர் செயலகம்
தமது பயணத்தின் நிறைவுநாளில் கினியாவில் உள்ள இந்திய வம்சாவளியினர் இடையே குடியரசுத் தலைவர் உரை
தி நேஷனல் ஆர்டர் ஆப் மெரிட் ஆப் கினியா விருதை குடியரசுத் தலைவர் கோவிந்த் பெற்றுக் கொண்டார்; கினியா-இந்தியா நட்புறவுக்கு சமர்ப்பணம்
கினியாவின் கொனாக்ரி-யில் இன்று  ஐவரிகோஸ்ட்-டுக்கான இந்திய தூதர் திரு சைலாஸ் தங்கல் ஏற்பாட்டில், இந்திய வம்சாவளியினர் அளித்த வரவேற்பு நிகழ்ச்சியில் குடியரசுத் தலைவர் திரு ராம்நாத் கோவிந்த் கலந்து கொண்டார்.
இந்த வரவேற்பு நிகழ்ச்சியில் பேசிய குடியரசுத் தலைவர், இந்தியா-கினியா இடையே வர்த்தகம் மற்றும் முதலீட்டுக்கு ஏராளமான வாய்ப்புகள் இருப்பதுடன், இருதரப்பிலும் வர்த்தகத்தை மேம்படுத்துவதற்கான வாய்ப்புகள் இருப்பதாகவும் குறிப்பிட்டார். சுகாதார சேவைகள், எபோலாவுக்கு எதிரான நடவடிக்கை, வேளாண்மை, போக்குவரத்து மற்றும் எரிசக்தி பாதுகாப்பு ஆகிய துறைகளில் கினியாவுடனான ஒத்துழைப்பை மேம்படுத்துவதே இந்தியாவின் நோக்கம் என்றார். கினியாவில் வசிக்கும் இந்திய வம்சாவளியினர், எண்ணிக்கை அடிப்படையில் குறைவாக இருந்தாலும், அவர்கள், இந்த நாட்டில் முன்னேற்றத்திற்கு கணிசமான பங்களிப்பை வழங்கக் கூடியவர்களாகவும், வலிமை வாய்ந்தவர்களாகவும் உள்ளதாகவும் தெரிவித்தார். அவர்கள் இந்த நாட்டின் எத்தகைய பொறுப்பு வகிப்பவர்களாக இருந்தாலும், ஒவ்வொருவரும் மரியாதையை பெற்றிருப்பதுடன், அவர்களுக்கும் இந்தியாவுக்கும் நற்பெயரை ஈட்டித் தந்துள்ளதாகவும் அவர் குறிப்பிட்டார்.
கினியாவில் உள்ள இந்திய வம்சாவளியினரை, மாற்றத்திற்கான நமது பயணத்தின் ஒருங்கிணைந்த பகுதியினராகவே கருதுவதாகவும் குடியரசுத் தலைவர் தெரிவித்தார். அவர்களது சிந்தனை, தொழில் மற்றும் கினியாவில் வசிப்பதன் மூலம், இந்தியாவின் வளர்ச்சி மற்றும் மேம்பாட்டுக்கு உதவுபவர்களாகவும் உள்ளனர். இந்திய வம்சாவளியினருக்கு பணி தேவைப்படும் போது, அவர்களுக்கு உறுதுணையாகவும், வலுவான ஆதரவு அளிப்பதாக இந்தியா திகழும் என்றும் அவர் உறுதியளித்தார்.
குடியரசுத் தலைவர் ராம்நாத் கோவிந்துக்கு கினியா அதிபர் கோன்டே அளித்த விருந்தின் போது, அந்நாட்டு அரசின் மிக உயரிய விருதான, தி நேஷனல் ஆர்டர் ஆப் மெரிட் ஆப் கினியா விருது வழங்கப்பட்டது. இந்த விருதை பெற்றுக்கொண்ட குடியரசுத் தலைவர், இது இந்திய மக்களுக்கு கிடைத்த கவுரவம் என்றும், அதனை கினியா மக்கள் மற்றும் கினியா-இந்தியா நட்புறவுக்கு சமர்ப்பணம் செய்வதாகவும் தெரிவித்தார்.
இதனைத் தொடர்ந்து, பெனின், காம்பியா மற்றும் கினியா ஆகிய 3 நாடுகளில் தமது பயணத்தை முடித்துக் கொண்டு, குடியரசுத் தலைவர் தாயகம் புறப்பட்டார். அவர் நாளை காலை புதுதில்லி வந்தடைவார் என எதிர்பார்க்கப்படுகிறது.
பிரதமர் அலுவலகம்
ராஜஸ்தானின் சில பகுதிகளில் மின்னல் தாக்குதலால் நேரிட்ட உயிரிழப்புக்கு பிரதமர் இரங்கல்
பாதிக்கப்பட்டவர்களுக்கு கருணைத் தொகை அறிவிப்பு
ராஜஸ்தான் மாநிலத்தின் சில பகுதிகளில் மின்னல் தாக்கி சிலர் உயிரிழந்திருப்பது குறித்து இரங்கல் தெரிவித்துள்ள பிரதமர் திரு.நரேந்திர மோடி, பாதிக்கப்பட்டவர்களுக்கு கருணைத் தொகையையும் அறிவித்துள்ளார்.
இது தொடர்பாக, பிரதமர் அலுவலகம் சுட்டுரை வாயிலாக வெளியிட்டுள்ள செய்தியில் தெரிவித்துள்ளதாவது: “ ‘ராஜஸ்தான் மாநிலத்தின் சில பகுதிகளில் மின்னல் தாக்கி பலர் உயிரிழந்துள்ளனர்; இதனை அறிந்து மிகுந்த துயருற்றேன்; பாதிக்கப்பட்டவர்களின் குடும்பங்களுக்கு எனது ஆழ்ந்த இரங்கல்களைத் தெரிவித்துக் கொள்கிறேன்’ என்று பிரதமர் மோடி தெரிவித்துள்ளார்.
பிரதமரின் தேசிய நிவாரண நிதியிலிருந்து, மின்னல் தாக்குதலால் உயிரிழந்தவர்களின் குடும்பத்தினருக்கு இரண்டு லட்ச ரூபாயும், காயமடைந்தவர்களுக்கு ரூ.50,000-மும் கருணைத் தொகையாக வழங்கப்படும் என்றும் பிரதமர் அறிவித்துள்ளார்”.
மத்திய அமைச்சரவை
புவிவட்ட செயற்கைக்கோள் செலுத்துவாகனத்தின்  4ஆம் கட்டப்பணிகளை தொடர மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், 2001-2024 கால கட்டத்தில் ஐந்து ஜிஎஸ்எல்வி செலுத்து வாகனங்களை அனுப்புவதற்காக நடைபெற்று வரும் புவிவட்ட செயற்கைக்கோள் செலுத்துவாகனத்தின் 4ஆம் கட்டப்பணிகளை தொடர அனுமதி அளிக்கப்பட்டது.
ஜிஎஸ்எல்வி திட்டத்தின் 4ஆம் கட்டத்தில், புவியை படமெடுத்தல், கடல்சார் பணிகள், தரவு தொடர் தகவல் பரிமாற்றம் மற்றும் விண்வெளி அறிவியல் தொடர்பான ஆய்வுகளை மேற்கொள்வதற்காக இரண்டு டன் வரையிலான எடையுள்ள செயற்கைக்கோள்களை செலுத்த திட்டமிடப்பட்டுள்ளது.
நிதிச்செலவுகள் மற்றும் பயன்பாடு :
ஐந்து ஜிஎஸ்எல்வி செயற்கைக்கோள்களை செலுத்துவதற்கான இந்தத் திட்டத்திற்கு ரூ.2,729.13 கோடி நிதி தேவைப்படும். இத்திட்டம் செயல்படுத்தப்பட்டால், மனிதர்களை விண்வெளிக்கு அனுப்பவும், செவ்வாய் கிரகத்திற்கு அடுத்த விண்கலத்தை அனுப்புவதற்கும் உதவிகரமாக இருக்கும்.
குடியரசுத் தலைவர் செயலகம்
சிங்கப்பூர் தூதர் நியமனக் கடிதத்தை குடியரசுத் தலைவர் காணொலி மூலம் பெற்றுக் கொண்டார்
சிங்கப்பூர் குடியரசுக்கான இந்திய தூதராக நியமிக்கப்பட்டுள்ள திரு சைமன் வாங்க் வை குயென் தனது நியமனக் கடிதத்தை காணொலி மூலம் குடியரசுத் தலைவர் திரு ராம் நாத் கோவிந்திடம் இன்று  வழங்கினார்.
நிகழ்ச்சியில் பேசிய குடியரசுத் தலைவர், புதிதாக நியமிக்கப்பட்டுள்ள சிங்கப்பூர் தூதருக்கு தனது மனமார்ந்த வாழ்த்துகளை தெரிவித்துக் கொண்டார்.
பொதுத் தேர்தலை சமீபத்தில் வெற்றிகரமாக நடத்தி முடித்ததற்காக சிங்கப்பூர் அரசுக்கு தனது பாராட்டுதல்களைத் தெரிவித்த குடியரசுத் தலைவர், இந்தியா மற்றும் சிங்கப்பூர் இடையேயான இரு தரப்பு உறவு மேலும் வலுப்பட்டுள்ளதாகக் கூறினார்.
ஐக்கிய நாடுகள் சபையின் பாதுகாப்புக் குழு உள்ளிட்ட பல்வேறு தளங்களில் இந்தியாவை ஆதரிப்பதற்காக சிங்கப்பூருக்கு குடியரசுத் தலைவர் நன்றி தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1652940
(Visitor Counter : 172
கப்பல் போக்குவரத்து அமைச்சகம்
மும்பை துறைமுகப் பொறுப்புக் கழகத்தில் தூய்மை இருவார விழா
2021 செப்டம்பர் 16 முதல் 30 வரை தூய்மை இருவார விழாவை மும்பை துறைமுகப் பொறுப்புக் கழகம் கொண்டாடி வருகிறது. அனைத்து துறைகள் மற்றும் பிரிவுகளில் துறை நடவடிக்கை தொடங்கப்பட்டுள்ளது.
அலுவலக இணையத்தில் டிஜிட்டல் பதாகைகள் இடம்பெற்றுள்ளதோடு, தூய்மை குறித்த விழிப்புணர்வை உண்டாக்கும் வகையிலான பதாகைகள் துறைமுகத்தின் பல்வேறு இடங்களில் வைக்கப்பட்டுள்ளன.
தூய்மை நடவடிக்கைகளை கொடியசைத்து துவக்கி வைத்த மும்பை துறைமுகப் பொறுப்புக் கழக தலைவர் திரு ராஜீவ் ஜலோட்டா, துறைத் தலைவர்கள் மற்றும் மூத்த அதிகாரிகளுக்கு தூய்மை உறுதிமொழியை செய்து வைத்தார்.
இதைத் தொடர்ந்து, அந்தந்த துறைகள் மற்றும் பிரிவுகளில் அலுவலர்கள் மற்றும் பணியாளர்களுக்கு தூய்மை உறுதிமொழி செய்து வைக்கப்பட்டது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மை இந்தியா இயக்கம் 2.0 மற்றும் அம்ருத் 2.0-ன் கீழ், ‘குப்பைகள் இல்லா’ மற்றும் ‘நீர் பாதுகாப்பு’ மிகுந்த நகரங்களை உருவாக்குவதற்கான திட்டம் தொடக்கம்
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய வீட்டுவசதி மற்றும் நகர்ப்புற விவகாரங்கள் அமைச்சர் திரு. ஹர்தீப் சிங் புரி கீழ்காணும் தகவல்களை வெளியிட்டார் .
தூய்மை இந்தியா இயக்கம்-நகர்ப்புறம்  2.0, அக்டோபர் 1, 2021-ல் தொடங்கப்பட்டது, இந்த ஐந்து வருட திட்டத்தின் மூலம் உள்ளாட்சி அமைப்புகளில் உள்கட்டமைப்பு திட்டங்கள் மேற்கொள்ளப்படுகின்றன.
இதேபோன்று, சமீபத்தில் தொடங்கப்பட்ட புத்தாக்கம் மற்றும் நகர்ப்புற மாற்றத்திற்கான அடல் இயக்கத்தின் மூலம்  2.0-ல், சுத்திகரிக்கப்பட்ட தண்ணீரை மீண்டும் பயன்படுத்துவதற்கான வழிமுறைகள் கண்டறியப்படும்.
இதற்கு வசதியாக, நீர்/ கழிவுநீர்/ நதி/ நீர்நிலை ஒருங்கிணைப்பு தொடர்பான தேசிய, மாநில மற்றும் உள்ளாட்சி அமைப்பு அளவிலான குழுக்கள் உறுப்பினர்களால் பிரதிநிதித்துவப்படுத்தப்படும், மேலும், அம்ருத் 2.0-ன் கீழ், சாத்தியமான இடங்களில் நகர்ப்புற மற்றும் கிராமப்புறங்களுக்கு இடையே திறன் மேம்பாட்டு ஒருங்கிணைப்பு இருக்கும்.
தூய்மை இந்தியா இயக்கம் 2.0 மற்றும் அம்ருத் 2.0-ன் கீழ், ‘குப்பைகள் இல்லா’ மற்றும் ‘நீர் பாதுகாப்பு’ மிகுந்த நகரங்களை உருவாக்கும் திட்டத்திற்கான பணிகள் தொடங்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1796139
வடகிழக்குப் பகுதி வளர்ச்சி அமைச்சகம்
வடகிழக்குப் பகுதியின் இஞ்சிப் பதப்படுத்தும் முதல் சிறப்பு ஆலைக்குப் புத்தாக்கம் அளிக்கப்பட்டு வருகிறது: டாக்டர். ஜிதேந்திர சிங்
மேகாலயாவின் ரி-போயி மாவட்டத்தில் அமைந்துள்ள வடகிழக்குப் பகுதியின் இஞ்சி பதப்படுத்தும் முதல் சிறப்பு ஆலைக்கு புத்தாக்கம் அளிக்கப்பட்டு வருகிறது. 2020-ஆம் ஆண்டின் துவக்கத்தில் இருந்து இந்த ஆலை செயல்படத் தொடங்கும்.
மத்திய வடகிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணுசக்தி மற்றும் விண்வெளி இணை அமைச்சருமான டாக்டர். ஜிதேந்திர சிங் மேற்காணும் தகவல்களைத் தெரிவித்தார்.
மத்திய வடகிழக்கு மாகாண வளர்ச்சி அமைச்சகத்தின் கீழ் இயங்கும் பொதுத்துறை நிறுவனமான வடகிழக்குப் பிராந்திய விவசாய சந்தைப்படுத்துதல் நிறுவனத்தின் செயல்பாடுகளை ஆய்வு செய்த பின் அமைச்சர் இவ்வாறு கூறினார்.
வடகிழக்குப் பகுதியின் முதல் மற்றும் ஒரே சிறப்பு இஞ்சிப் பதப்படுத்தும் ஆலை 2004-இல் நிறுவப்பட்டதென்றும், ஆனால் கடந்த பல வருடங்களாகச் செயல்படாமல் இருந்ததாகவும் டாக்டர். ஜிதேந்திர சிங் கூறினார்.
இஞ்சியைப் பதப்படுத்தும் ஆலைக்குப் புத்தாக்கம் அளிக்கும் நடவடிக்கைகளை வடகிழக்குப் பிராந்திய விவசாயச் சந்தைப்படுத்துதல் நிறுவனம் தற்போது மேற்கொண்டு வருவதாகவும், மூடப்பட்டிருக்கும் ஆலையை அரசு-தனியார் கூட்டு முறையின் மூலம் செயல்பட வைப்பதற்கான பணிகள் நடந்து வருவதாகவும் அவர் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்;
https://www.pib.gov.in/PressReleasePage.aspx?PRID=1684694
பாதுகாப்பு அமைச்சகம்
தில்லி தண்ணீர் வாரியத்தில் இருந்து தண்ணீர் விநியோகம் மற்றும் புதிய நுழைவு வாயில் திறப்பு விழா
பாலம், அடிப்படை பழுது பார்ப்பு நிலையம் , புதிய நுழைவு வாயில் மற்றும் புது தில்லி தண்ணீர் வாரியம் மூலம் தண்ணீர் விநியோகம் ஆகியவற்றுக்கான திறப்புவிழா இன்று நடைபெற்றது. தில்லி ஏர் மார்ஷல் விபாஸ் பாண்டே இந்த இரு திட்டங்களையும் திறந்து வைத்ததன் மூலம் இன்று ஒரு வரலாற்று நாளாக மாறியுள்ளது என்றார். 2009ஆம் ஆண்டு ஆரம்பிக்கப்பட்ட நன்னீர் விநியோகத்திற்கான திட்டம் தற்போது அதன் உச்சக்கட்டத்தை எட்டியுள்ளது. பாலம் இரயில்வே பாதைக்கு அருகில் இருப்பதால் போக்குவரத்து நெரிசல் நீடித்து வருகிறது. புதிய நுழைவு வாயில் திறக்கப்பட்டுள்ளதன் மூலம் பணியாளர்கள் மற்றும் அவர்களது குடும்பங்கள் இப்போது பழுது பார்ப்பு நிலையத்தை அதிக இடையூறு இல்லாமல் அணுக முடியும்.
ஏர் மார்ஷல் விபாஸ் பாண்டே, விமானப்படை வீரர்கள் மற்றும் அவர்களது குடும்பத்தினரின் மகிழ்ச்சியை மேம்படுத்தும் இரண்டு திட்டங்களையும் செயல்படுத்தியதில் திருப்தி தெரிவித்தார். அதிக ஆர்வத்துடன் தனது செயல்பாட்டுப் பணியை நிறைவேற்றுவதில் தொடர்ந்து விடாமுயற்சியுடன் பணியாற்றுமாறு பிஆர்டி பணியாளர்களை அவர் வலியுறுத்தினார்.
ஏர் கமோடோர் எஸ்எஸ் ரெஹால், இரண்டு திட்டங்களும் வெற்றிபெற முழு மனதுடன் பங்களித்த தில்லி தண்ணீர் வாரியம் , தில்லி சர்வதேச விமான நிலைய லிமிடெட், ராணுவ பொறியியல் சேவைகள் மற்றும் நிலையத்தின் அனைத்து பணியாளர்களுக்கும் விமான அதிகாரி நன்றி தெரிவித்தார்.
பிரதமர் அலுவலகம்
டிவைன் டைட்ஸ் ஆல்பத்திற்காக கிராமி விருது பெற்ற இந்திய இசையமைப்பாளர் ரிக்கி கேஜ்-க்கு பிரதமர் வாழ்த்து
டிவைன் டைட்ஸ் ஆல்பத்திற்காக கிராமி விருது பெற்ற இந்திய இசையமைப்பாளர் ரிக்கி கேஜ்-க்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
ரிக்கி கேஜ் வெளியிட்டுள்ள ட்விட்டர் செய்திக்கு பதில் அளித்துள்ள பிரதமர் ;
“குறிப்பிடத்தக்க இந்த சாதனைக்கு பாராட்டுக்கள் மற்றும் உங்களது எதிர்கால முயற்சிகள் வெற்றியடையவும் நல்வாழ்த்துகள்” என்று தெரிவித்துள்ளார்.
தகவல் மற்றும் ஒலிபரப்பு அமைச்சகம்
2023 சுதந்திர தின நேரடி ஒளிபரப்புக்கு தயாராகும் பிரசார் பாரதி
77-வது சுதந்திர தினத்தை முன்னிட்டு, செங்கோட்டையில் இருந்து விழாக்களை நேரடி ஒளிபரப்பு செய்ய பிரசார் பாரதி விரிவான ஏற்பாடுகளை செய்துள்ளது. பிரதமர் திரு. நரேந்திர மோடி 2023 ஆகஸ்ட் 15 அன்று டெல்லி செங்கோட்டையில் இருந்து 77 வது சுதந்திர தினத்தைக் கொண்டாடுகிறார். தேசியக் கொடியை ஏற்றி வைத்து, வரலாற்று சிறப்புமிக்க நினைவுச்சின்னத்தின் கொத்தளத்தில் இருந்து நாட்டு மக்களுக்கு வழக்கமான உரையை நிகழ்த்துகிறார்.
தூர்தர்ஷன் மற்றும் அகில இந்திய வானொலியின் சுதந்திர தினக் கொண்டாட்டங்களின் ஒளிபரப்பு ஆகஸ்ட் 14 ஆம் தேதி, இரவு 7 மணிக்கு குடியரசுத் தலைவர் திருமதி திரௌபதி முர்மு நாட்டு மக்களுக்கு ஆற்றிய செய்தியை ஒளிபரப்புவதன் மூலம் தொடங்கும்.
இந்த ஆகஸ்ட் 15 சுதந்திர தினக் கொண்டாட்டங்களின் தூர்தர்ஷனின் நேரடி ஒளிபரப்பு 40 க்கும் மேற்பட்ட கேமரா காட்சிகளால் உள்ளடக்கப்படும், இது பிரதமர் மோடி செங்கோட்டையில் மூவர்ண கொடியை ஏற்றும் வரலாற்றுத் தருணத்தின் வளமான மற்றும் பரந்த கண்ணோட்டத்தை வழங்குகிறது.
அத்தகைய மனதை மயக்கும் அனுபவத்தை உங்களுக்குக் கொண்டு வர, தூர்தர்ஷன் 41 கேமராக்களைப் பொருத்தியுள்ளது. இவர்களில் 36 பேர் செங்கோட்டையிலும், 5 பேர் ராஜ்காட்டிலும் பணியமர்த்தப்பட்டுள்ளனர். இதில் 5 ரோபோ ஆளில்லா கேமராக்கள் அடங்கும். சிக்கலான அமைப்பில் கூடுதலாக இரண்டு 360 டிகிரி வியூ கேமராக்களும் உள்ளன. இந்த நிகழ்வுக்கு டைனமிக் கேமரா கோணங்களை வழங்குவதற்காக ஜிம்மி ஜிப்ஸில் 4 கேமராக்களும், சீசர் கிரேன் மீது 1 கேமராக்களும் பொருத்தப்பட்டுள்ளன.
ஆகஸ்ட் 15ஆம் தேதிபிரதமரின் உரையின் நேரடி ஒளிபரப்பிற்காக வலுவான மற்றும் அனுபவம் வாய்ந்த குழு நிறுத்தப்பட்டுள்ளது, காலை 6:15 மணிக்கு நேரடி ஒளிபரப்பு தொடங்க திட்டமிடப்பட்டுள்ளது. நியமிக்கப்பட்ட கேமரா குழுவில் இரண்டு பெண் ஒளிப்பதிவாளர்கள் உள்ளனர். தூர்தர்ஷன் செய்திகளில் சைகை மொழி மொழிபெயர்ப்புடன் தூர்தர்ஷனின் நெட்வொர்க் முழுவதும் நேரடி ஒளிபரப்பு மேற்கொள்ளப்படும். இந்த கவரேஜுடன் ஒரே நேரத்தில் யூடியூபில் நேரடி ஒளிபரப்பு இருக்கும்.
அகில இந்திய வானொலியின் தேசிய அலை வரிசைகள் முழு கொண்டாட்டத்தையும் ஆங்கிலம் மற்றும் இந்தி வர்ணனையில் நேரடி ஒளிபரப்பு செய்யும். அகில இந்திய வானொலி நாள் முழுவதும் பல்வேறு தேசபக்தி மற்றும் கலாச்சார நிகழ்ச்சிகளை ஒளிபரப்பும்.
பல்வேறு மாநிலங்களில் உள்ள தூர்தர்ஷன் மற்றும் ஆகாஷ்வாணி பிராந்திய நிலையங்கள் அந்தந்த மாநிலங்களில் உள்ளூர் சுதந்திர தின கொண்டாட்டங்களை ஒளிபரப்பும்.
திறன் மேம்பாடு மற்றும் தொழில் முனைவோர் அமைச்சகம்
2018-ஆம் ஆண்டுக்குள் ஒவ்வொரு வட்டாரத்திலும் ஒரு ஐடிஐ ஏற்படுத்துவதே நமது நோக்கம் – தர்மேந்திர பிரதான்
ஐடிஐ எனப்படும் தொழிற்பயிற்சி நிறுவனங்கள் நாட்டின் பொருளாதார வளர்ச்சியில் முக்கிய பங்காற்றுவதாக மத்திய திறன்மேம்பாடு தொழில்முனைவோர் துறை, பெட்ரோலியம் மற்றும் இயற்கை வாயுத்துறை அமைச்சர் திரு தர்மேந்திர பிரதான் கூறியுள்ளார். மாநில அரசுகளின் திறன்மேம்பாட்டு அமைச்சர்கள் கலந்துகொண்ட மாநாட்டில் பேசிய அவர், தொழிற்சாலைகளுக்கு திறன்படைத்த மனிதசக்தியை விநியோகிப்பது இந்த ஐடிஐ-க்கள்தான் என்று கூறினார்.
நமது நிறுவனங்களை நவீனமயமாக்குவதில் தீவிரகவனம் செலுத்தப்பட்டு வருவதால் இந்த ஆண்டுக்குள் நாட்டின் ஒவ்வொரு வட்டாரத்திலும் ஒரு ஐடிஐ-யை ஏற்படுத்துவதே நமது நோக்கம் என்று திரு பிரதான் தெரிவித்தார்.
தொழிற்பயிற்சி என்பது மத்திய-மாநில அரசுகளின் பொதுப்பட்டியலில் உள்ளதால் திறன்மேம்பாட்டுக்கு உரிய பிரச்சினைகளை கண்டறிந்து சமாளிப்பதில் மத்திய-மாநில அரசுகள் நெருக்கமாக செயலாற்ற வேண்டியது அவசியம் என்று திரு பிரதான் வலியுறுத்தினார். திறன்மேம்பாட்டில் உள்ள இடைவெளியை நிறைவுசெய்ய, மனிதவளத்தைச் சரியான முறையில் பயன்படுத்த வேண்டியது அவசியம் என்றும், மத்திய அரசின் பிரதமர் கவுசல் விகாஷ் திட்டம், பிரதமர் கவுசல் கேந்திராஸ், தேசிய பயிற்சி மேம்பாட்டுத்திட்டம் உள்ளிட்டவற்றைப் பயன்படுத்தி மாநில அரசுகள் சீர்திருத்தங்களை மேற்கொள்ள வேண்டும் என்றும் அவர் கேட்டுக்கொண்டார்.
செயற்கை நுண்ணறிவுப் பிரிவில் திறனை ஊக்குவிக்க ஐடிஐ-க்களின் புதிய பாடத்திட்டங்கள் தொடங்கப்பட்டுள்ளதை மாநில பிரதிநிதிகள் கலந்துகொண்ட மாநாட்டின் மூலம் தெரிந்துகொள்ள முடிந்தது. நவீன காலத்தின் பல்வேறு படிப்புக்களை மாணவர்களுக்கு வழங்கும் வகையில், ஐடிஐ பயிற்சியாளர்கள் மற்றும் பயிற்சி பெறுபவர்கள் தொடர்ந்து பயின்று திறன்மேம்பாட்டை அடையும் வகையிலான புரிந்துணர்வு ஒப்பந்தம் இந்த மாநாட்டில் கையெழுத்திடப்பட்டது. 90 சதவீத மாநிலங்களின் பிரதிநிதிகள் இந்த மாநாட்டில் கலந்துகொண்டு திறன்மேம்பாட்டுத் திட்டங்கள் குறித்து விவாதித்தனர்.
மேலும் அதிக விவரங்களுக்கு www.pib.nic.in என்ற வலைதளத்தைப் பார்க்கவும்.
---
(Visitor Counter : 128
பிரதமர் அலுவலகம்
குளோபல் கோல்கீப்பர் கோல்ஸ் விருது 2019 வழங்குவதற்காக பில் மற்றும் மெலிண்டா கேட்ஸ் அறக்கட்டளைக்குப் பிரதமர் நன்றி தெரிவித்துள்ளார்
குளோபல் கோல்கீப்பர் கோல்ஸ் விருது 2019 வழங்குவதற்காக பில் மற்றும் மெலிண்டா கேட்ஸ் அறக்கட்டளைக்குப் பிரதமர் திரு நரேந்திர மோடி நன்றி தெரிவித்துள்ளார். காந்தி அவர்களின் தூய்மை இந்தியா கனவை நிறைவேற்ற, கடந்த ஐந்தாண்டுகளுக்கும் மேலாக தூய்மையையும், துப்புரவையும் மேம்படுத்த இந்தியா பல முயற்சிகளை மேற்கொண்டுள்ளது என்றும் அவர் கூறியுள்ளார்.
உலகின் பல்வேறு தலைவர்களுடன் கலந்துரையாடும் சிறந்த வாய்ப்பை அமெரிக்கப் பயணம் தமக்கு வழங்கும். ஐநா பொதுச்சபை கூட்டத்திற்கு இடையே பசிபிக் தீவு நாடுகளின் தலைவர்களுடனும் கேரிகாம் குழுவின் தலைவர்களுடனும் இந்தியா உரையாடல்களை நடத்தவுள்ளது.
- நரேந்திர மோடி  செப்டம்பர் 20, 2019
ஜவுளித்துறை அமைச்சகம்
முடக்கநிலை காரணமாக சணல் ஆலைகள் மூடப்பட்டதை அடுத்து உணவு தானியங்களை மூட்டைகளில் நிரப்புவதற்கான பிரச்சினையை சமாளிக்க HDPE/PP பைகள் தயாரிப்பதற்கான வரம்பை 1.80 லட்சம் பேல்களில் இருந்து 2.62 லட்சம் பேல்களாக ஜவுளி அமைச்சகம் உயர்த்தியது
முடக்கநிலை காரணமாக சணல் ஆலைகள் மூடப்பட்டதை அடுத்து உணவு தானியங்களை மூட்டைகளில் நிரப்புவதற்கான பிரச்சினையை சமாளிக்கவும், கோதுமை விவசாயிகளின் தேவைகளுக்கு என மாற்று பைகள் தந்து பாதுகாக்கும் நோக்கிலும், உயர் அடர்த்தி பாலி புரொபைலீன் , புரொபைலீன் பாலிமர்  ஆகியவற்றால் ஆன நெகிழி சாக்குப்பைகளைத் தயாரிப்பதற்கான வரம்பை 1.80 லட்சம் பேல்கள் என 2020 மார்ச் 26ல் நிர்ணயித்த நிலையில், கூடுதலாக 0.82 லட்சம் வரை உற்பத்தி செய்ய 2020 ஏப்ரல் 6-ல் ஜவுளி அமைச்சகம் அனுமதி அளித்தது.
கோதுமை அறுவடை முடிந்து ஏப்ரல் மத்தியில் மூட்டைகளில் நிரப்ப வேண்டிய நிலைக்குத் தயாராகிவிடும் என்பதால், கோதுமை விவசாயிகளின் நலன்களைப் பாதுகாப்பதைப் பிரதான நோக்கமாகக் கொண்டு இந்த நடவடிக்கை எடுக்கப்பட்டுள்ளது.
கோவிட்-19 தொடர்பான முடக்கநிலை காரணமாக சணல் ஆலைகளின் செயல்பாடுகள் பாதிக்கப்பட்டுள்ளதால், சணல் பைகள் தயாரிப்பும் பாதிக்கப்பட்டுள்ளது. பொது விநியோகத் துறை சேவையில் ஈடுபட்டுள்ள இந்திய உணவுக் கார்ப்பரேஷன், அரசுக் கொள்முதல் நிலையங்களின் தேவைகளுக்கு ஏற்ற எண்ணிக்கையில் சணல் பைகளை அந்த மில்களால் தயாரிக்க முடியவில்லை. எனவே இதில் ஆக்கபூர்வமாக அரசு தலையிட வேண்டிய நிர்பந்தம் ஏற்பட்டது. இதற்கு மாற்று ஏற்பாடுகள் செய்வதற்காக, இடைக்காலத் தீர்வு அளிக்கும் முயற்சியில் அரசு ஈடுபட்டுள்ளது.
(
மத்திய அமைச்சரவை
அந்தமான், நிக்கோபார் தீவுகள், தாத்ரா மற்றும் நகர் ஹவேலி, டாமன் மற்றும் டையூ, லட்சத்தீவு ஆகியவற்றில் குத்தகை ஒழுங்குமுறை, 2023 அறிவிப்புக்கு மத்திய அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய அரசியலமைப்பின் 240 வது பிரிவின் கீழ் அந்தமான், நிக்கோபார் தீவுகள், தாத்ரா மற்றும் நகர் ஹவேலி, டாமன் மற்றும் டையூ, லட்சத்தீவு ஆகியவற்றில் குத்தகை ஒழுங்குமுறை, 2023 -ஐ அறிவிப்பதற்கான முன்மொழிவுக்கு ஒப்புதல் அளிக்கப்பட்டது.
இந்த யூனியன் பிரதேசங்களின் வளாகங்களை வாடகைக்கு எடுப்பதற்கு, பொறுப்பான மற்றும் வெளிப்படையான சூழல் அமைப்பை உருவாக்குவதற்கான சட்ட கட்டமைப்பை இந்த அறிவிப்பு வழங்கும்.
இந்த விதிமுறைகள் வாடகை சந்தையில் தனியார் முதலீடு மற்றும் தொழில்முனைவுக்கு ஊக்கமளிக்கும், புலம்பெயர்ந்தோர், அமைப்புசார்ந்த மற்றும் முறைசாரா தொழிலாளர்கள், தொழில் வல்லுநர்கள், மாணவர்கள் உள்ளிட்ட சமூகத்தின் பல்வேறு வருவாய் பிரிவுகளுக்கு போதுமான வாடகை வீடுகள் கிடைப்பதை உறுதிசெய்யும்; தரமான வாடகை வீட்டிற்கான அணுகலை அதிகரிக்கவும் இது உதவும்.
குறு சிறு மற்றும் நடுத்தர தொழில் துறை அமைச்சகம்
காதி கிராமத் தொழில் ஆணையத்தில் மட்பாண்டத் தொழில் முனைவோர் கொரோனா வைரஸ் பரவாமல் தடுக்க புதுமையான முறைகளை பயன்படுத்துகின்றனர்.
கொவிட் -19 க்கு எதிரான போராட்டத்தில் மிகச்சிறிய முயற்சி கூட நம்பிக்கையை எழுப்புகின்ற நேரத்தில், ஒரு ராஜஸ்தான் கிராமத்தில் ஏராளமான காதி கிராம மட்பாண்டத் தொழிலாளர்கள் கொரோனா வைரஸ் பரவுவதைத் தடுக்கும் தனித்துவமான பிரச்சாரத்துடன் நாட்டின் கவனத்தை ஈர்க்கிறார்கள். ராஜஸ்தானில் உள்ள பாரன் மாவட்டத்தின் கிஷன்கஞ்ச் கிராமத்தில் இந்த மட்பாண்டத் தொழிலாளிகளால் தயாரிக்கப்பட்ட ஒவ்வொரு மண் பானையும், குறிப்பாக குடம், கொரோனாவை எதிர்த்துப் போராடுவதற்கான வழிகளைப் பற்றிய செய்தியைக் கொண்டுள்ளது. இவர்களின் விழிப்புணர்வுத் தகவல் ஒவ்வொரு வீட்டையும் சென்றடைவதை உறுதி செய்வதோடு, குடும்ப உறுப்பினர்கள் ஒவ்வொரு முறையும் அதிலிருந்து தண்ணீர் குடிக்கும் போது இந்த விழிப்புணர்வுத் தகவலைக் காணலாம்.
மட்பாண்டம் தயாரிக்கும் தொழிலாளர்கள், தங்கள் குடங்களில் "முகமூடியைப் பயன்படுத்துங்கள்", "வீட்டிலேயே இருங்கள், பாதுகாப்பாக இருங்கள்", "தடுப்பு முறையே சிகிச்சை" மற்றும் "கொரோனாவிலிருந்து ஜாக்கிரதை" போன்ற செய்திகளை அச்சிட்டுள்ளனர். இந்த குடங்களின் விற்பனையும் வெப்பநிலையைப் போலவே அதிகரித்துக் காணப்படுகிறது. இதன் மூலம் வீட்டின் ஒவ்வொரு உறுப்பினரும் ஒரு நாளைக்கு 4 - 5 முறையாவது இந்தத் தகவல்களைப் படிப்பது உறுதியாகிறது,
காதி கிராமத் தொழில் ஆணையத் தலைவர் திரு. வினாய் குமார் சக்சேனா மட்பாண்டத் தொழிலாளர்களின் இந்த முயற்சிகளைப் பெரிதும் பாராட்டினார், இது போன்ற தனித்துவமான வழி மூலம் மக்களுடன் தொடர்புகொள்வது கொரோனாவுக்கு எதிரான போராட்டத்தில் பெரும் தாக்கத்தை ஏற்படுத்தும் என்றும் அவர் தெரிவித்தார்.
உள்துறை அமைச்சகம்
பெண்களுக்கு எதிரான குற்றங்களைத் தடுக்க அரசின் நடவடிக்கைகள்
பெண்களின் பாதுகாப்பு அரசின் முன்னுரிமை என்றும், பெண்களின் பாதுகாப்புக்காக நாடுமுழுவதும் பல நடவடிக்கைகள் மேற்கொள்ளப்பட்டுள்ளன என்றும் மக்களவையில் இன்று பெண்களுக்கு எதிரான குற்றம் குறித்த கேள்வி ஒன்றுக்கு எழுத்து மூலம் அளித்த பதிலில் உள்துறை இணையமைச்சர் திரு. ஜி. கிஷன் ரெட்டி தெரிவித்தார். மேற்கொள்ளப்பட்ட நடவடிக்கை விவரங்கள்:
- பாலியல் குற்றங்களுக்கு எதிராக தீவிர நடவடிக்கை எடுப்பதற்காக குற்றவியல்  சட்டம் 2013 இயற்றப்பட்டது. மேலும், 12 வயதுக்குட்பட்ட சிறுமி பாலியல் வன்கொடுமை செய்யப்பட்டால், மரண தண்டனை விதிப்பது உள்ளிட்ட கடுமையான நடவடிக்கைகளுக்காக குற்றவியல்  சட்டம் 2018 நிறைவேற்றப்பட்டது. இரண்டு மாதங்களில் காவல்துறையின் விசாரணை முடித்து, இரண்டு மாதங்களில் நீதிமன்ற விசாரணையையும் முடிப்பதை இந்தச் சட்டம் கட்டாயமாக்குகிறது.
- நாடுமுழுவதும் பயன்படுத்தக்கூடிய சர்வதேச அளவில் அங்கீகரிக்கப்பட்ட எண்  அடிப்படையில், அவசரகாலத்தில் பாதிப்புக்குள்ளானோர் இருக்கும் இடத்தைக் கனிணி உதவியுடன் கண்டறிவதற்கான வசதி உருவாக்கப்பட்டது.
- சட்ட அமலாக்க முகமைகள் நாடுமுழுவதும் உள்ள பாலியல் குற்றவாளிகளைக் கண்டறியவும் விசாரணை நடத்தவும் ஏதுவாக மத்திய உள்துறை அமைச்சகம் செப்டம்பர் 20, 2018 அன்று ‘பாலியல் குற்றவாளிகளின் தேசிய தகவல் தொகுப்பை’ உருவாக்கியது.
- மாநிலங்களுக்கும், யூனியன் பிரதேசங்களுக்கும் உதவும் வகையில், குற்றவியல்  சட்டம் 2018-ன்படி, பாலியல் குற்ற வழக்குகளில் காலவரம்புக்குள் பாலியல் குற்றவாளிகளைக் கண்டறிந்து, விசாரணை செய்வதற்கான இணையதளப் பகுப்பாய்வு கருவியை உள்துறை அமைச்சகம் பிப்ரவரி 19, 2019 அன்று தொடங்கி வைத்தது.
- வன்முறையால் பாதிக்கப்படும் பெண்களுக்குத் தற்காலிகப் புகலிடம் வழங்கவும், மருத்துவ உதவி, காவல்துறை உதவி, சட்ட ஆலோசனை, நீதிமன்ற வழக்கு நடத்துதல் போன்ற சேவைகளை ஒரே இடத்தில் ஒருங்கிணைந்து அளிப்பதற்கான ஓ.எஸ்.சி திட்டம் ஏப்ரல் 1, 2015-லிருந்து அமல்படுத்தப்படுகிறது. கிடைத்துள்ள தகவல்படி, 728 ஓ.எஸ்.சி-க்கள் அரசால் அனுமதிக்கப்பட்டுள்ளன. இவற்றில், 595 நாடுமுழுவதும் செயல்படுகின்றன.
- இவை தவிர, பெண்களுக்கு எதிரான குற்றங்களைக் கையாள மாநிலங்கள் மற்றும் யூனியன் பிரதேசங்களுக்கு உதவும் வகையில், ஆலோசனைக் குறிப்புகளும், அவ்வப்போது உள்துறை அமைச்சகத்தால் வழங்கப்படுகின்றன. அதுபற்றிய விவரங்கள் www.mha.gov.in என்ற இணையதளத்தில் உள்ளன.
சுகாதாரம் மற்றும் குடும்ப நலத்துறை அமைச்சகம்
சிறுநீரக நோய்களுக்கான சிகிச்சை வசதிகள்: தமிழகத்தில் உள்ள டயாலிசிஸ் மையங்கள் குறித்த விவரங்கள்
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் கீழ்காணும் தகவல்களை வழங்கினார்.
நாட்டிலுள்ள மாவட்ட மருத்துவமனைகளில் வறுமைக் கோட்டிற்கு கீழ் உள்ள அனைத்து நோயாளிகளுக்கும் இலவசமாக டயாலிசிஸ் சேவைகளை வழங்கும் நோக்கத்துடன் 2016-ல் பிரதமரின் தேசிய டயாலிசிஸ் திட்டம் தொடங்கப்பட்டது.
இத்திட்டத்தின் படி, தேசிய சுகாதார இயக்கத்தின் கீழ் வறுமைக் கோட்டிற்கு கீழ் உள்ள நோயாளிகளுக்கு டயாலிசிஸ் சேவைகளை இலவசமாக வழங்க மாநில அரசுகளுக்கு ஆதரவு வழங்கப்படுகிறது. மாநிலங்கள்/யூனியன் பிரதேசங்களிலிருந்து பெறப்பட்ட முன்மொழிவுகளை அடிப்படையில் நிதி உதவி வழங்கப்படுகிறது.
35 மாநிலங்கள்/யூனியன் பிரதேசங்களில், 569 மாவட்டங்களில் 1045 மையங்களில் 7129 ஹீமோடையாலிசிஸ் இயந்திரங்களின் மூலம் பிரதமரின் தேசிய டயாலிசிஸ் திட்டம் செயல்படுத்தப்பட்டுள்ளது.
டிசம்பர் 2021 வரையிலான தரவுகளின் படி தமிழ்நாட்டில் 121 டயாலிசிஸ் மையங்களும், புதுச்சேரியில் 2 டயாலிசிஸ் மையங்களும் செயல்பட்டு வருகின்றன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1797696